“Qonli daryo”: Rossiyadagi daryo qizil rangga kirdi

Rossiyaning Norilsk shahridan oqib o‘tuvchi Daldikan daryosi qizil rangga kirdi. Meduza’ning yozishicha, mahalliy aholi rangini o‘zgartirgan daryo suratlarini ijtimoiy tarmoqlarda e’lon qilgan.

Rossiya tabiiy resurslar va ekologiya vazirligi axborotida qayd etilishicha, daryo suvining ifloslanishiga “Norilskiy nikel” korxonasidagi avariya sabab bo‘lgan bo‘lishi mumkin.
“RIA Novosti” agentligi esa kombinat rahbariyatiga asoslanib, korxonadagi nosozliklar, shuningdek, Daldikan daryosiga sanoat chiqindilari sizib chiqqani ehtimoli haqidagi axborotni rad etgan.
Norilsk shahar ma’muriyatining ma’lum qilishicha, shaharni suv bilan ta’minlash tizimida Daldikan daryosi suvidan foydalanilmaydi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.